Katana

Lo katana es un sabre japonés corbe de mai de 60 cm qu'es vengut lo simbòl de la casta dei samurais. La màger part dei modèls avián una longor de 60 a 80 cm e un pes de 1,1 a 1,5 kg. Èran manejats amb lei doas mans, mai certanei tecnicas permetián una utilizacion amb una man.

Son aparicion es sovent datada dau sègle XIV a partir de l'evolucion de sabres preexistents. Lei katanas demorèron utilizats sus lo prat batalhier fins au sègle XVIIDurant aqueu periòde, l'usatge dau katana sus lo prat batalhier èra pas tant frequent. D'efiech, lei samurais utilizan una gama larga d'armaments e la lança o leis armas de fuòc foguèron sovent privilegiadas.. Foguèron tanben exportats vèrs lo continent. Au sègle XVIII, venguèron d'armas d'aparat qu'èran plus adaptadas a un combat lòng. Amb lei reformas successivas de la societat japonesa e l'enebiment ai roturiers de portar d'armas de mai de 60 cm, venguèron l'apanatge de la noblesa de l'archipèla. En particular, foguèron integrats a l'entraïnament tradicionau dei samorais.

Après la dissolucion d'aquela casta, lei katanas demorèron un simbòl de la cultura japonesa. 

 Liames intèrnes 

 Sabre japonés.

 Bibliografia 

 Nòtas e referéncias